钦定古今图书集成/理学汇编/学行典/第177卷 > 礼记 > 《祭义》
## 钦定古今图书集成/理学汇编/学行典/第177卷 > 礼记 > 《祭义》

是故先王之孝也，“色不忘乎目，声不绝乎耳，心志嗜
欲不忘乎心。致爱则存，致悫则著，著存不忘乎心，夫
安得不敬乎？”君子生则敬养，死则敬享，思终身弗辱
也。

〈大全〉庆源辅氏曰：“天地之性人为贵，人之行莫大于孝，乃人之心也。先王能存其心，故父母之容色自不忘于目，父母之声音自不绝于耳，父母之心志嗜欲自不忘乎心，此固非勉强矫饰之所能然也，亦致吾心之爱与敬而已，故曰‘致爱则存，致悫则著’。”

又

“孝子之有深爱者，必有和气；有和气者必有愉色；有
愉色者必有婉容。”孝子如执玉，如奉盈，洞洞属属然，
如弗胜，如将失之，严威俨恪，非所以事亲也，成人之
道也。

〈陈注〉“和气、愉色、婉容”，皆爱心之所发。“如执玉，如奉盈”，如弗胜，如将失之，皆敬心之所存，爱敬兼至，乃孝子之道。故严威俨恪，使人望而畏之，是成人之道，非孝子之道也。

又

〈陈注〉此言爱敬二道，为齐家、治国平天下之本。

又

《曾子》曰：“孝有三：大孝尊亲，其次弗辱，其下能养。”公明
仪问于《曾子》曰：“夫子可以为孝乎？”曾子曰：“是何言与！
是何言与！君子之所谓孝者，先意承志，谕父母于道，
参直养者也。安能为孝乎？”

〈大全〉西山真氏曰：“父母之意未形，而能逆之于其先，父母之志已形，而能承之于其后，非深于孝爱，以父母之心为心者不能。谕者，开说晓譬之谓。为人子者，平时能以理开晓其亲，置之无过之地，犹臣之事君，格其非心，而引之当道也。其视有过而后谏者，功相百矣，故君子犹难之。”

《曾子》曰：“身也者，父母之遗体也。行父母之遗体，敢不
敬乎？居处不庄，非孝也；事君不忠，非孝也；莅官不敬，
非孝也；朋友不信，非孝也；战陈无勇，非孝也。五者不
遂，灾及于亲，敢不敬乎？”

〈大全〉延平周氏曰：“居处庄者，慎其独者也。能慎其独，故以之在上则事君忠、莅官敬；以之在下则朋友信，战陈勇，非君子之先务。故其序如此。”

亨熟膻芗尝而荐之，非孝也，养也。君子之所谓孝也
者，国人称愿，然曰：“幸哉有子如此，所谓孝也已。”众之
本教曰孝，其行曰养。养可能也，敬为难；敬可能也，安
为难；安可能也，卒为难。父母既没，慎行其身，不遗父
母恶名，可谓能终矣。仁者，仁此者也；礼者，履此者也；
义者，宜此者也；信者，信此者也；强者，强此者也。乐自
“顺此生，刑自反”此作。

〈陈注〉愿，犹羡也，称愿，称扬羡慕也。然，犹而也。《孝经》曰：“夫孝，德之本也，教之所由生也。”“众之本教曰孝。”亦此意。言孝为教众之本也。“其行曰养”，行，犹用也，言用之于奉养之闲也。“安为难”者，谓非勉强矫饰之敬也。“卒为难”者，谓不特终父母之身，孝子亦自终其身也。仁者，仁此者也。凡此字皆指孝而言也。

曾子曰：“夫孝，置之而塞乎天地，溥之而横乎四海，施
诸后世而无朝夕。推而放诸东海而准，推而放诸西
海而准，推而放诸南海而准，推而放诸北海而准。”

〈大全〉山阴陆氏曰：“夫孝出于同然，故推而放诸四海。如此即有不准，是背类反伦者也。”

又

《曾子》曰：“树木以时伐焉。禽兽以时杀焉。”夫子曰：“断一
树。杀一兽。不以其时。非孝也。”

〈大全〉严陵方氏曰：“君子亲亲而仁民，仁民而爱物，故断一树，杀一兽，不以其时，非孝也。”

《孝》有三：“小孝用力，中孝用劳，大孝不匮。思慈爱忘劳，
可谓用力矣；尊仁安义，可谓用劳矣；博施备物，可谓
不匮矣”；父母爱之，喜而弗忘；父母恶之，惧而无怨；父
母有过，谏而不逆；父母既没，必求仁者之粟以祀之，
此之谓礼终。

〈陈注〉庶人思父母之慈爱，而忘己躬耕之劳，可谓用力矣。诸侯卿大夫士尊重于仁，安行于义，功劳足以及物，可谓用劳矣。“博施”，谓德教加于百姓，刑于四海。“备物”谓四海之内各以其职来助祭，可谓不匮矣。此即大孝尊亲之事也。

乐正子春下堂而伤其足，数月不出，犹有忧色。门弟
子曰：“夫子之足瘳矣，数月不出，犹有忧色，何也？”乐正
子春曰：“善如尔之问也！善如尔之问也！吾闻诸曾子，
曾子闻诸夫子曰：‘天之所生，地之所养，无人为大。父
母全而生之，子全而归之，可谓孝矣；不亏其体，不辱
其身，可谓全矣。故君子顷步而弗敢忘孝也。今予忘’”
孝之道，予是以有忧色也。“壹举足而不敢忘父母，壹
出言而不敢忘父母，壹举足而不敢忘父母。是故道
而不径，舟而不游，不敢以先父母之遗体行殆，壹出
言而不敢忘父母。”是故恶言不出于口，忿言不反于
身，不辱其身，不羞其亲，可谓孝矣。

〈陈注〉“无人为大”，言无如人最为大。〈大全〉马氏曰：“身体发肤不敢毁伤，所以不亏其体；立身扬名于后世，所以不辱其身。昔曾子启手足之际，然后释渊冰之惧。乐正子春门人也，安得而不忧乎？”

又

“《孝弟》发诸朝廷，行乎道路，至乎州巷，放乎獀狩，修乎
军旅”，众以义死之而弗敢犯也。

〈陈注〉自朝廷至军旅，其人可谓众矣，然皆以“通达孝弟”之义，死于“孝弟”而不敢干犯也。

“祀乎明堂”，所以教诸侯之孝也。“食三老五更于大学”，
所以教诸侯之弟也。

〈大全〉延平周氏曰：“先王之于教，岂必谆谆而命之也哉？盖行礼于此，而人得于彼而不知者，乃教之至也。”